Diari Oficial de la Generalitat Valenciana


Sumari del DOGV 6237, del 31-03-2010 (2010/3044)

RESOLUCIÓ de 26 de febrer de 2010, de la Conselleria d'Educació, per la qual es modifica l'autorització al centre docent privat d'Educació Infantil i Primària El Peixet de Peníscola.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3044


Data del document
:   26-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 26 de febrer de 2010, de la Conselleria d'Educació, per la qual es modifica l'autorització al centre docent privat d'Educació Infantil i Primària El Peixet de Peníscola. [2010/3044]  
L'expedient ha sigut iniciat a instància del representant de la titularitat del centre docent privat d'Educació Infantil i Primària El Peixet, número de codi 86796383, de Peníscola, que sol·licita l'autorització de l'Educació Secundària Obligatòria i la modificació de l'Educació Infantil i Primària.  
La Direcció General d'Ordenació i Centres Docents, mitjançant la Resolució de 23 de maig de 2008, aprova l'adequació de les instal·lacions proposades, pel que fa a espais educatius, per a l'ampliació de 5 unitats d'Educació Primària i l'autorització de l'Educació Secundària Obligatòria amb 4 unitats. Així mateix, esta Direcció General, mitjançant la Resolució de 12 de maig de 2009, aprova l'ampliació de l'Educació Infantil amb 3 unitats de Primer Cicle i tres unitats de Segon Cicle.  
L'expedient ha sigut tramitat per la Direcció Territorial d'Educació, i inclou els informes favorables de la Unitat Tècnica de Construccions i de la Inspecció Educativa. Així mateix, consta del compromís, per part del centre, d'aportar, abans de l'inici de les activitats educatives que s'autoritzen, la relació del professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyances escolars de règim general; el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil en la Comunitat Valenciana; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents de data 26 de febrer de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: Centre privat d'Educació Infantil, Primària i Secundària  
Denominació específica del centre: El Peixet  
Titular: Escola Infantil El Peixet, Societat Limitada  
Domicili: Camí de Peníscola, km. 3  
Localitat: Peníscola (12585)  
Província: Castelló  
Codi: 64982752  
Modificació que s'autoritza:  
S'autoritza l'Educació Secundària Obligatòria i l'ampliació de l'Educació Infantil i Primària, de manera que el centre queda configurat, en la seua totalitat, amb la composició següent:  
8 unitats d'Educació Infantil, Primer Cicle, amb 115 llocs escolars, distribuïdes així:  
- 1 unitat per a escolars de 0 a 1 any, amb 8 llocs escolars.  
- 4 unitats per a escolars d'1 a 2 anys, amb 13 llocs escolars cada una.  
- 2 unitats per a escolars de 2 a 3 anys, amb 20 llocs escolars cada una.  
- 1 unitat per a escolars de 2 a 3 anys, amb 15 llocs escolars.  
6 unitats d'Educació Infantil, segon cicle, amb 25 llocs escolars cada una.  
6 unitats d'Educació Primària amb 150 llocs escolars.  
4 unitats d'Educació Secundària Obligatòria amb 120 llocs escolars  
Segon  
El centre haurà de presentar, abans de l'inici de les activitats educatives que s'autoritzen, la relació del professorat i les titulacions corresponents davant de la Direcció Territorial d'Educació, per a la seua aprovació amb un informe previ favorable de la Inspecció Educativa.  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present Resolució tindrà efectes el dia que es publique en el Diari Oficial de la Comunitat Valenciana; no obstant això, els seus efectes acadèmics s'entenen referits al pròxim curs escolar, excepte les unitats que fan referència al primer, segon i tercer curs d'Educació Primària, els efectes acadèmics dels quals seran del curs 2009/2010.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa, i contra esta es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 26 de febrer de 2010.- El conseller d'Educació: Alejandro Font de Mora Turón.